**Program**

Hlavné pódium – Retro Terasa v autokempingu Duchonka

**Štvrtok 6. júla**

* 12.00 – 22.00 – prezentácia Retro Terasa,
* 19.00 – úvodný program folklórneho súboru Drienovec z Bánoviec,
* 19.10 – otvorenie zrazu,
* 19.15 – príhovory organizátorov z Regionálnej rady KST Topoľčany,
* 19.30 –  privítanie a príhovory hostí z krajín V4 – Česka, Poľska a Maďarska,
* 20.00 – vystúpenie folklórneho súboru Drienovec z Bánoviec,
* 20.30 – spoločná ľudová zábava.

**Piatok 7. Júla**

* 7.00 – 22.00 – prezentácia Retro Terasa,
* 8.00 – odchod na túry, zraz pri Retro Terase,
* 17.00 – 19.00 – odchod pešo alebo odvoz autobusom do obce Podhradie pod zrúcaninami Topoľčianskeho hradu,
* 20.30 – večerné predstavenie [Perinbaba](http://duchonka2017.rrkstto.sk/program%22%20%5Cl%20%22perinbaba) v amfiteátri Topoľčianskeho hradu v podaní súboru [„DIVALLO Tesáre“](http://duchonka2017.rrkstto.sk/program#divallo-tesáre) nočný pochod z Topoľčianskeho hradu na Duchonku (4 km),
* 22.00 – ponuka individuálnej diskozábavy v súkromnom zariadení Hrádza.

**Sobota 8. júla**

* 07.00 – 22.00 – prezentácia Retro Terasa,
* 08.00 – odchod na túry, zraz pri Retro Terase,
* 19.00 – koncert folkových a country kapiel (Katea a Pohoda),
* 20.00 – 23.00 – country zábava so skupinou Pohoda,
* 22.00 – pesničkovanie s gitarami pri táboráku v blízkosti pódia.

**Nedeľa 9. júla**

* do 12.00 – opustenie zrazového priestoru v autokempingu,
* Individuálny turistický program.

**Divallo Tesáre**

Ochotnícke divadlo v obci Tesáre má svoju dlhoročnú tradíciu. Ochotníctvo ako kultúrny fenomén zohrávalo v našej obci vždy dôležitú úlohu. Snáď nebolo jediného domu, z ktorého by niekto nepričuchol k ochotníckej činnosti. Lebo divadlo to nie je len o hercoch, ale treba aj dobrovoľníkov pri vytváraní kulís, technickej pomoci a rôznych činnostiach, ktoré sú potrebné pre dobré prezentovanie. Žiaľ na dlhší čas sa táto tradícia prerušila a naši mladí už len z počutia vedia o tom, že v Tesároch v minulosti pôsobil ochotnícky divadelný spolok.

Ale našlo sa nás pár nadšencov, ktorí sme dali hlavy dokopy, vybrali hru, oslovili ďalších ľudí, o ktorých sme vedeli, že sú ochotní venovať svoj voľný tejto činnosti a skúsili sme nadviazať na bývalé úspechy tesárskeho ochotníckeho divadla.

Vybrali sme si veselohru v štyroch dejstvách „Ženba Ďura Šúplatu“, ktorú sme odpremiérovali 1. 2. 2014 a tým sme začali novú divadelnú históriu v Tesároch. Nasledovali ďalšie divadelné prestavenia (Legenda o zbojníkovi Šmarhanovi, KOšielka, Perinbaba, Paťa a asi sedem trpaslíkov, Ježiško nám doniesol mamičku, Všetko je inak, Prekabátená striga, Mirandolína) v kultúrnych domoch, na Topoľčianskom hrade, v kokošovskom parku, v topoľčianskom amfiteátri, na verejnom priestranstve v Zvolene, či v tovarníckom kaštieli.

Začali sme traja, dnes nás je približne 30, z toho traja naši členovia sú aj členmi turistického oddielu KST Kroko-Velo. Niektorí hráme stále, niektorí občas, ale všetci sa hlásime k Divallu Tesáre.

**Hru Perinbaba**, sme prvý raz hrali na topoľčianskom hrade v auguste 2015, kedy sa premiéry zúčastnil aj autor scenára p. Ľubomír Feldek, ktorý povedal, že Topoľčiansky hrad bol stvorený a predurčený pre jeho Perinbabu. A asi je to aj pravda, pretože diváci ju zbožňujú a my sa z nej veľmi tešíme. A tak sa k nej znovu a znovu radi vraciame aby opäť kraľovala „pospolitému ľudu“ z výšky pod hradnou vežou.